ઝવેરચંદ મેઘાણીનો જન્મ ૨૮ ઓગસ્ટ ૧૮૯૬ (શ્રાવણ વદ પાંચમ : નાગ પંચમી, વિક્ર્મ સંવત ૧૯૫૨)ના દિવસે સુરેન્દ્રનગર જિલ્લાના ચોટીલાના એ વેળાના ગામને છેવાડે આવેલા અને અઘોરવાસ લેખાતા પોલીસ-બેડાના કવાર્ટરમાં થયેલો. બ્રિટિશ કાઠિયાવાડ એજન્સી પોલીસમાં ફોજદાર તરીકે ફરજ બજાવતા પિતા કાળીદાસ દેવચંદ મેઘાણી નીડર અને નેક પુરુષ હતા. આથી ગુજરાત પોલીસ એમનું 'લાઈન-બોય'તરીકે સવિશેષ ગૌરવ અનુભવે છે. પોલીસ-પરિવાર દ્વારા ઐતિહાસિક જન્મસ્થળે શ્રધ્ધા-સુમન અર્પણ થયા હતા. ઝવેરચંદ મેઘાણીના પૌત્ર પિનાકી મેઘાણી, રાજકોટ શહેરના સયુકત પોલીસ કમિ'ર સિધ્ધાર્થ ખત્રી (આઈપીએસ), સુરેન્દ્રનગર જિલ્લાના પોલીસ અધિક્ષક મનીન્દર પ્રતાપ સિંહ પવાર (આઈપીએસ), નાયબ પોલીસ અધિક્ષક (લીંબડી) પ્રદીપસિંહ જાડેજા, ચોટીલા પીઆઈ પી.ડી. પરમાર, પીએસઆઈ આઈ.કે. શેખ અને જે.જે. ચૌહાણ સહિત મોટી સંખ્યામાં પોલીસ-પરિવારની ઉપસ્થિતિ રહી હતી. મહંત પરિવાર વતી જગદીશગીરી બાપુ, શ્રી સ્વામિનારાયણ મંદિર વડતાલધામ વતી શૈલેષભાઈ સાવલિયા, ગુજરાત રાજય સંગીત નાટક અકાદમી વતી અધ્યક્ષ પંકજ ભટ્ટ અને ડીરેકટર અભેસિંહ રાઠોડ, ગ્રંથાલય ખાતા વતી સુરેન્દ્રનગર જિલ્લા ગ્રંથપાલ લલિતભાઈ મોઢ, ગાંધી મૂલ્યો-વિચારોને વરેલી ખાદી સંસ્થાઓ વતી ગોવિંદસંગભાઈ ડાભી, ઘરશાળા (વઢવાણ) વતી તૃપ્તિબેન આચાર્ય-શુકલ, જૈન સમાજ વતી જતીનભાઈ ધીયા, નેશનલ યુથ પ્રોજેકટ વતી રાજેશભાઈ ભાતેલીયા, ચોટીલા એજયુકેશન એન્ડ ચેરીટી ટ્રસ્ટ વતી કિરીટશિં રહેવર (મામા) દ્વારા પણ પુષ્પાંજલિ અર્પણ થઈ હતી. પિનાકી મેઘાણી દ્વારા આલેખિત ઝવેરચંદ મેઘાણીનાં જીવન-કવનને નિરૂપતું માહિતીસભર પ્રદર્શન તથા 'મેઘાણી-સાહિત્ય'કોર્નરને પણ સહુએ રસપૂર્વક નિહાળ્યું હતું.